લાલપુર તા. ૧૪ઃ જામનગરથી પોરબંદર વાયા લાલપુરનો માર્ગ જે માર્ગ અને મકાન વિભાગના કાર્ય ક્ષેત્રમાં સમાવિસ્ટ રસ્તો છે. તે હાલમાં બિસ્માર હાલતમાં છે. આ માર્ગમાં મોટા મોટા ખાડા પડ્યા છે. જેના કારણે વારંવાર અકસ્માત થાય છે, અને આ કારણે આવતા-જતાં વાહનોને મોટું નુક્સાન થાય છે. જેથી માર્ગમાં પડેલા ખાડા તાત્કાલિક અસરથી પૂરી રીપેરીંગ કામ કરવું ખાસ જરૃરી છે. આ કામ તાત્કાલિક કરવા લાલપુર તાલુકા પંચાયતના પ્રમુખ સુરેન્દ્રસિંહ એમ. જાડેજાએ માર્ગ-મકાન વિભાગ કાર્યપાલક ઈજનેર તથા માર્ગ-મકાન સચિવાલય ગાંધીનગરને લેખિતમાં માંગણી કરી છે.